5 สาเหตุหลักที่ทำให้เงินกองทุนสำรองเลี้ยงชีพ "ไม่พอ" เลี้ยงชีพ อะไรบ้าง
1. ไม่ทราบยอดเงินที่จำเป็นต้องใช้เมื่อเกษียณอายุ

การออมเงินโดยไม่มีเป้าหมาย เปรียบเสมือนการเดินทางออกจากบ้านโดยไม่รู้ว่าจะไปที่ใด หลายคนไม่เคยรู้ว่าต้องเตรียมเงินไว้เท่าไหร่จึงจะเพียงพอสำหรับใช้จ่ายในวัยเกษียณ

แนวทางแก้ไข:
- ประเมินวงเงินที่จำเป็นต้องใช้ยามเกษียณอยยางง่ายๆ โดย
-  กำหนดวงเงินค่าใช้จ่ายรายเดือนในปัจจุบัน
-  นำค่าใช้จ่ายรายเดือนคูณด้วย 12 เพื่อปรับให้เป็นค่าใช้จ่ายต่อปี
-  นำค่าใช้จ่ายรายปีคูณด้วย 70% เพื่อปรับให้เป็นค่าใช้จ่ายที่ใช้จริงตอนไม่ได้ทำงานแล้ว
-  นำค่าใช้จ่ายที่ใช้จริงยามเกษียณคูณด้วยจำนวนปีที่คาดว่าจะมีชีวิตอยู่หลังเกษียณ ขั้นต่ำควรเริ่มจากตัวเลข 25
-  นำผลลัพธ์ที่ได้คูณด้วย 2 เพื่อเป็นการปรับด้วยอัตราเงินเฟ้อที่ระดับ 3% ต่อปี


2. จ่ายเงินสะสมเพียง “ขั้นต่ำ”
ปกติเราสามารถเลือกได้ว่าจะจ่ายเงินสะสมเข้ากองทุนเท่าไหร่ ตั้งแต่ 2 - 15% ของเงินเดือน โดยบริษัทจะตัดเงินส่วนนี้เข้ากองทุนไปเลย ซึ่งคนส่วนใหญ่ก็จะเลือกให้หักน้อยที่สุด

แนวทางแก้ไข:
-  หักเงินสะสมเข้ากองทุนสำรองเลี้ยงชีพอย่างน้อย 10% ของเงินเดือน
-  เลือกหักในอัตราสูงสุด 15% ไปเลย ยิ่งออมต่อเดือนมากเท่าไหร่ ก็ยิ่งเป็นผลดีต่อตัวเราเอง


3. เลือกนโยบายการลงทุนในหุ้นน้อยเกินไป

ตลอดระยะเวลาที่ผ่านมา ข้อมูลสถิติได้แสดงให้เราเห็นกันอยู่แล้วว่าข้าวของมีราคาสูงขึ้นทุกวัน ราคาสินค้าและบริการปรับตัวเพิ่มขึ้นเฉลี่ย 3% ต่อปี

แนวทางแก้ไข:
-  เลือกนโยบายการลงทุนที่เหมาะสมกับอายุ สถานภาพ ข้อจำกัด ความสามารถและความเต็มใจที่จะรับความเสี่ยง
-  ศึกษาข้อมูลเกี่ยวกับนโยบายการลงทุนต่างๆ ก่อนตัดสินใจ
-  ปรับเปลี่ยนนโยบายการลงทุนตามช่วงวัย


4. คิดว่ายอดเงินทั้งหมดจากใบแจ้งยอดกองทุนเป็นเงินของเรา

สมาชิกกองทุนสำรองเลี้ยงชีพส่วนใหญ่มักจะเข้าใจว่า... ยอดรวมของเงินกองทุนสำรองเลี้ยงชีพตามใบแจ้งยอดที่ได้รับทุก 6 เดือนนั้น จะตกเป็นของเราทั้งหมด ซึ่งเป็นความเข้าใจที่ไม่ถูกต้อง

แนวทางแก้ไข:
-  ศึกษาข้อบังคับกองทุนสำรองเลี้ยงชีพ
-  เข้าใจสิทธิประโยชน์ต่างๆ ของกองทุน
-  แยกแยะเงินออมส่วนของเราและเงินของนายจ้าง


5. ถอนเงินออกมาใช้มากเกินกว่า4% ต่อปี 

หากเราคาดว่าจะใช้เงินกองทุนสำรองเลี้ยงชีพให้หมดภายในระยะเวลา 25 ปี เงินที่เราได้รับมาทั้งหมดควรจะนำมาใช้ในอัตราไม่เกิน 4% ต่อปี

แนวทางแก้ไข:
-  วางแผนการใช้เงินอย่างรอบคอบ
-  ถอนเงินออกมาใช้เท่าที่จำเป็น
-  หารายได้เสริม

สรุป:
การวางแผนเกษียณที่ดี จะช่วยให้มนุษย์เงินเดือนอย่างเรามีเงินใช้จ่ายยามเกษียณอย่างเพียงพอ โดยไม่ต้องกังวลเรื่องเงิน "ไม่พอ" เลี้ยงชีพ
ความรู้ทางการเงิน